Qozog‘iston fuqarolik pasportiga Nazarboyevning mustaqillik haqidagi so‘zlaridan iqtibos kiritiladi. Bu haqda mamlakat parlamenti deputati Rahmat Muqashev ma’lumot berdi. “Shaxsni taqdiqlovchi hujjatlar to‘g‘risida”gi qonunga kiritilgan qo‘shimcha fuqarolik pasportiga birinchi prezident, millat yetakchisining mustaqillik haqidagi so‘zlarini kiritishni, shuningdek, Qozog‘iston fuqaroligiga qabul qilinishi munosabati bilan pasport olish chog‘ida fuqarolik qasamyodini qabul qilishni nazarda tutadi”, - uning so‘zlarini keltiradi Qozog‘iston telegraf agentligi. Shuningdek, o‘zgartish va qo‘shimchalardan ko‘zlangan asosiy maqsadlardan biri “Mangulik el” milliy vatanparvarlik g‘oyasining asosiy holatlarini siyosatda aks ettirish ekanligi qayd qilib o‘tildi.